b'\n_START_ARTICLE_\nSheriff Tiraspol\n_START_SECTION_\nIstorie\n_START_PARAGRAPH_\nPe 11 iulie 1998 pe stadionul or\xc4\x83\xc8\x99enesc din Tiraspol a avut loc debutul echipei FC Sheriff \xc3\xaen Divizia Na\xc8\x9bional\xc4\x83. Ziua de 27 mai 1999 e una deosebit\xc4\x83 \xc3\xaen istoria clubului deoarece \xc3\xaen aceast\xc4\x83 zi Sheriff \xc3\xae\xc8\x99i joac\xc4\x83 prima final\xc4\x83 de cup\xc4\x83 FC Sheriff - FC Constructorul. Meciul a fost unul impresionant \xc8\x99i dramatic, timpul regulamentar \xc3\xaencheindu-se cu scorul de 1:1, iar \xc3\xaen repriza suplimentar\xc4\x83 \xc3\xaen minutul 109 a fost \xc3\xaenscris golul de aur \xc8\x99i Sheriff \xc3\xae\xc8\x99i c\xc3\xa2\xc8\x99tiga primul trofeu. \xc3\x8en sezonul urm\xc4\x83tor Sheriff a devenit medaliat\xc4\x83 cu argint \xc3\xaen campionatul Moldovei._NEWLINE_Majoritatea speciali\xc8\x99tilor sus\xc8\x9bineau ideea c\xc4\x83 Sheriff \xc3\xaen acel sezon va fi principalul adversar a multiplei campioane a Moldovei FC Zimbru. Totul a\xc8\x99a \xc8\x99i a fost cu 4 etape \xc3\xaenaintea sf\xc3\xa2r\xc8\x99itului de campionat \xc3\xae\xc8\x99i dau \xc3\xaent\xc3\xa2lnire FC Sheriff \xc8\x99i FC Zimbru, meciul se juca la Chi\xc8\x99in\xc4\x83u \xc8\x99i miza acestui meci erau medaliile de aur. Meciul s-a \xc3\xaencheiat cu victoria Sherifului cu scorul de 3:1 care i-a permis echipei din Tiraspol s\xc4\x83 urce pe prima pozi\xc8\x9bie \xc3\xaen campionat, dup\xc4\x83 care a ob\xc8\x9binut \xc3\xaenc\xc4\x83 4 victorii p\xc4\x83str\xc3\xa2ndu-\xc8\x99i prima pozi\xc8\x9bie \xc8\x99i a ob\xc8\x9binut aurul campionatului Moldovei._NEWLINE_\xc3\x8en finala cupei a jucat cu Nistru Otaci, meciul a avut loc pe b\xc4\x83tr\xc3\xa2nul stadion Republican din Chi\xc8\x99in\xc4\x83u. Timpul regulamentar s-a \xc3\xaencheiat cu 0:0 iar soarta meciului au hot\xc4\x83r\xc3\xa2t-o loviturile de departajare unde mai tari au fost tiraspolenii._NEWLINE_Sheriff Tiraspol a reu\xc8\x99it s\xc4\x83 repete dubla de aur \xc8\x99i \xc3\xaen alte edi\xc8\x9bii de campionat. \xc3\x8en total Sheriff a avut 6 a\xc8\x99a numite duble de aur \xc3\xaen care a reu\xc8\x99it s\xc4\x83 c\xc3\xa2\xc8\x99tige at\xc3\xa2t campionatul c\xc3\xa2t \xc8\x99i cupa Moldovei. Acestea au avut loc \xc3\xaen sezoanele: 2000-01, 2001-02, 2005-06, 2007-08, 2008-09, 2009-10._NEWLINE_Sheriff este unica echip\xc4\x83 din Moldova care a reu\xc8\x99it s\xc4\x83 c\xc3\xa2\xc8\x99tige Cupa CSI. Prima dat\xc4\x83 a c\xc3\xa2\xc8\x99tigat trofeul \xc3\xaen iarna anului 2003 c\xc3\xa2nd i-a b\xc4\x83tut \xc3\xaen final\xc4\x83 pe cei de la Skonto Riga iar \xc3\xaen semifinal\xc4\x83 a reu\xc8\x99it s\xc4\x83 \xc3\xaenving\xc4\x83 celebra forma\xc8\x9bie ruseasc\xc4\x83 Lokomotiv Moscova. _NEWLINE_\xc3\x8en edi\xc8\x9bia 2008-2009, pe l\xc3\xa2ng\xc4\x83 campionat \xc8\x99i Cupa Moldovei, Sheriff a mai c\xc3\xa2\xc8\x99tigat a doua oar\xc4\x83 \xc3\xaen istoria sa Cupa CSI (competi\xc8\x9bie \xc3\xaen care \xc3\xae\xc8\x99i dau \xc3\xaent\xc3\xa2lnire toate campioanele statelor ex-Sovietice), consemn\xc3\xa2nd astfel o \xe2\x80\x9etripl\xc4\x83 de aur\xe2\x80\x9d. Cea de a doua cup\xc4\x83 CSI a venit \xc3\xaen palmaresul tiraspolenilor 6 ani mai t\xc3\xa2rziu, \xc3\xaen 2009, c\xc3\xa2nd a \xc3\xaenvins \xc3\xaen final\xc4\x83 campioana Kazahstanului FC Aktobe. Acesta a fost un caz f\xc4\x83r\xc4\x83 precedent \xc3\xaen Cupa CSI deoarece cu excep\xc8\x9bia echipelor din Rusia \xc8\x99i Ucraina nimeni n-a reu\xc8\x99it s\xc4\x83 c\xc3\xa2\xc8\x99tige acest titlu de 2 ori. \xc3\x8en anii 2010 \xc8\x99i 2011 Sheriff a renun\xc8\x9bat s\xc4\x83 participe la acest turneu pe motiv c\xc4\x83 se calificaser\xc4\x83 \xc3\xaen grupele Europa League \xc8\x99i \xc3\xaen luna ianuarie c\xc3\xa2nd are loc turneul, fotbali\xc8\x99tii Sherifului aveau nevoie de o mic\xc4\x83 vacan\xc8\x9b\xc4\x83 dup\xc4\x83 un sezon greu de lupt\xc4\x83 pe 2 fronturi. \xc3\x8en locul echipei Sheriff la Cupa CSI au mers vicecampioanele anilor respectivi, \xc3\xaen 2010 Dacia Chi\xc8\x99in\xc4\x83u, iar \xc3\xaen 2011 Iskra-Stali R\xc3\xaebni\xc8\x9ba._NEWLINE_\xc3\x8en sezonul 2014-2015 clubul a fost condus de antrenorul croat Zoran Zeki\xc4\x87, cu care a c\xc3\xa2\xc8\x99tigat doar medalia de bronz \xc3\xaen campionat \xc8\x99i Cupa Moldovei. Acesta a fost cel mai slab sezon al clubului \xc3\xaen Divizia Na\xc8\x9bional\xc4\x83 din ultimii 15 ani.\n_START_SECTION_\nComplexul Sportiv Sheriff\n_START_PARAGRAPH_\n\xc3\x8en luna august a anului 2000 \xc3\xaen partea de vest a ora\xc8\x99ului Tiraspol a \xc3\xaenceput construc\xc8\x9bia unui \xc3\xaentreg Complex Sportiv. Peste doi ani, \xc3\xaen iunie 2002 a fost dat\xc4\x83 \xc3\xaen exploatare Arena Mare a Complexului Sportiv Sheriff. Inspectorul UEFA care a vizitat Complexul Sheriff a fost pl\xc4\x83cut uimit de capodopera din Tiraspol oferindui punctaj maxim dup\xc4\x83 baremul UEFA. \xc3\x8en august 2002 Complexul Sportiv Sheriff a fost vizitat de Joseph Blatter, care deasemeni a apreciat Complexul \xc3\xaenalt cot\xc3\xa2ndu-l ca drept unul de rang FIFA._NEWLINE_Teritoriul noului Complex are peste 40 hectare. Arena Mare a Complexului are o capacitate de 13.300 locuri. Arena e dotat\xc4\x83 cu un echipament modern de televizare a meciurilor conform celor mai \xc3\xaenalte standarde. Ea are un ecran video cu o suprafa\xc8\x9b\xc4\x83 de 40m p\xc4\x83tra\xc8\x9bi. \xc3\x8en componen\xc8\x9ba Complexului mai intr\xc4\x83 \xc8\x99i Arena mic\xc4\x83 cu o capacitate de 8000 de locuri, 8 terenuri pentru antrenamente, un manej fotbalistic acoperit \xc8\x99i un complex locativ.'